7. ΑΠΟΦΑΣΗ ΥΠΟΥΡΓΩΝ ΔΗΜΟΣΙΑΣ ΤΑΞΗΣ ΚΑΙ ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ  ΤΕΧΝΟΛΟΓΙΑΣ Αριθ. 7376 της 5/10 Ιουν. 1991 (ΦΕΚ Β΄ 386) Λήψη μέτρων και μέσων πυροπροστασίας στις εγκαταστάσεις ανάμειξης, συσκευασίας και αποθήκευσης λιπαντικών ελαίων και λιπών. Έχοντας υπόψη: α.Τις διατάξεις του άρθρ. 10 του Π.Δ. 437/85 «περί καθορισμού και ανακατανομής των αρμοδιοτήτων των Υπουργείων» (ΦΕΚ 157/19.9.85 τ.Α΄) και το Π.Δ. 381/89 «περί Οργανισμού του Υπουργείου Βιομηχανίας, Ενέργειας και Τεχνολογίας». β.Το άρθρ. 22 του Νόμ. 1682/1987 «Μέσα και όργανα αναπτυξιακής πολιτικής κ.λπ» (ΦΕΚ 14/16.2.1987 τ.Α΄). γ.Την απόφ. 17483/281/1978 «περί κατατάξεως των βιομηχανικών και βιοτεχνικών επιχειρήσεων από απόψεως κινδύνου πυρκαγιάς» (ΦΕΚ 269/1978/τ.Β΄) και την 17484/282/1978 «περί εφαρμοστέων μέτρων πυροπροστασίας βιομηχανικών και βιοτεχνικών επιχειρήσεων» (ΦΕΚ 282 τ.Β΄/30.3.1979). δ.Τις διατάξεις της Υπουργικής Απόφ. 7755/160/1988 «Λήψη μέτρων πυροπροστασίας στις βιομηχανικές, βιοτεχνικές εγκαταστάσεις και αποθήκες καθώς και αποθήκες ευφλέκτων και εκρηκτικών υλών» (ΦΕΚ 241/22.4.88 τ.Β΄). ε.Την Υπουργική Απόφ. 34628/1985 (ΦΕΚ 799/31.12.85 τ.Β΄) «Καθορισμός τεχνικών προδιαγραφών ασφαλούς λειτουργίας διαμόρφωσης, σχεδίασης και κατασκευής των εγκαταστάσεων εναποθήκευσης υγρών καυσίμων των εταιρειών εμπορίας πετρελαιοειδών» και στ.Την αριθ. Π-7086/Φ5.2/1988 Συμπλήρωση της Υπουργικής Απόφ. 34628/85 (ΦΕΚ 550/τ.Β΄/3.8.1988), αποφασίζουμε: Άρθρ.1.-1.Οι κάτοχοι εγκαταστάσεων ανάμειξης συσκευασίας και αποθήκευσης λιπαντικών ελαίων και λιπών υποχρεώνονται να παίρνουν κατάλληλα μέτρα και μέσα για την αποτροπή των κινδύνων έκρηξης πυρκαγιάς στις εγκαταστάσεις τους ή στις αποθήκες τους. 2.Στα ανωτέρω περιλαμβάνονται: α.Τα προληπτικά μέτρα πυροπροστασίας για το σύνολο των εγκαταστάσεων. β.Τα κατασταλτικά μέσα πυροπροστασίας σε περίπτωση εμφάνισης πυρκαγιάς. (Αντί για τις σελ. 76,531(β)-76,540(α) Σελ. 76,531(γ) Τεύχος 1403 Σελ. 47 Πυρασφάλεια Επιχειρήσεων και Αποθηκών 13.Β.η.6-7 γ.Η συγκρότηση ομάδας πυροπροστασίας από το προσωπικό της επιχείρησης και η μέριμνα για την εκπαίδευσή της. Άρθρ.2.-1.Οι κάτοχοι των εγκαταστάσεων που αναφέρονται στο άρθρ. 1 παρ. 1 της παρούσας οφείλουν να συντάσσουν μελέτη πυροπροστασίας που θα εγκρίνεται, από τις κατά τόπους Πυροσβεστικές Υπηρεσίες (Π.Υ.). Στη μελέτη αυτή περιγράφονται λεπτομερώς όλα τα μέτρα και μέσα πυροπροστασίας που αφορούν την υπόψη εγκατάσταση ή αποθήκη, το είδος της εκπαίδευσης και τα ειδικά καθήκοντα της ομάδας πυροπροστασίας σε θέματα πρόληψης, περιορισμού και κατάσβεσης πυρκαγιών καθώς και ο τρόπος δράσης της ομάδας. 2.Η μελέτη πρέπει να συντάσσεται από πρόσωπα που έχουν δικαίωμα σύνταξης μελετών ηλεκτρολομηχανολογικών εγκαταστάσεων σύμφωνα με την νομοθεσία. 3.Τα μέτρα και μέσα πυροπροστασίας πρέπει να καλύπτουν τις ελάχιστες απαιτήσεις που ορίζονται στο Παράρτημα ΙΙΙ της παρούσας. Άρθρ.3.-1.Για τη χορήγηση, από τις αρμόδιες Υπηρεσίες, της άδειας εγκατάστασης που προβλέπεται από τις σχετικές διατάξεις, απαιτείται η υποβολή, εκτός των άλλων δικαιολογητικών που ορίζουν οι διατάξεις αυτές, και μελέτης πυροπροστασίας, εγκεκριμένης από την Πυροσβεστική Υπηρεσία. 2.Σε περίπτωση επέκτασης των εγκαταστάσεων και αποθηκών δεν απαιτείται η υποβολή νέας μελέτης πυροπροστασίας εφόσον: α.Δεν επέρχεται αύξηση της καλυπτόμενης επιφάνειας που επιβάλλει την λήψη προσθέτων μέτρων και μέσων πυροπροστασίας σύμφωνα με τις διατάξεις της παρούσας. β.Δεν αλλάζει η κατηγορία κινδύνου της εγκατάστασης. 3.Για την χορήγηση, από τις αρμόδιες Υπηρεσίες, της σχετικής άδειας λειτουργίας των εγκαταστάσεων και αποθηκών καθώς και για την ανανέωση αδειών λειτουργίας που έχουν χορηγηθεί, απαιτείται εκτός των άλλων δικαιολογητικών που προβλέπονται από τις ισχύουσες διατάξεις, η υποβολή πιστοποιητικού της αρμοδίας Πυροσβεστικής Υπηρεσίας ότι έχουν ληφθεί όλα τα μέτρα και μέσα πυροπροστασίας που αναφέρονται στην μελέτη που ισχύει για τις συγκεκριμένες εγκαταστάσεις ή αποθήκες και ότι αυτά είναι σύμφωνα με τις διατάξεις της παρούσας απόφασης. Το πιστοποιητικό αυτό ισχύει για 5 χρόνια. Σελ. 76,532(γ) Τεύχος 1403 Σελ. 48 Η ενδιαφερόμενη επιχείρηση οφείλει να ζητήσει από την Πυροσβεστική Υπηρεσία ανανέωση ή κατά περίπτωση αναθεώρηση του ισχύοντος πιστοποιητικού πυροπροστασίας δύο τουλάχιστον μήνες πριν από την λήξη της ισχύος του. 4.Τα πιστοποιητικά πυροπροστασίας που έχουν εκδοθεί μέχρι την δημοσίευση της παρούσας εξακολουθούν να ισχύουν για 3 χρόνια από την έκδοσή τους εκτός των πιστοποιητικών εκείνων που έχουν εκδοθεί σύμφωνα με την Υπουργική Απόφ.Π7086/88 (ΦΕΚ 550/τ.Β΄/3.8.1988) τα οποία ισχύουν μέχρι τη λήξη τους. 5.Εγκαταστάσεις της παρ. 1 του άρθρ. 1 της παρούσας που έχουν εγκεκριμένο ΕΚΠΥ και πιστοποιητικό πυροπροστασίας σύμφωνα με τις προϊσχύουσες διατάξεις, υποχρεώνονται όταν τούτο λήξει να συντάξουν και υποβάλλουν στην αρμοδία Πυροσβεστική Υπηρεσία μελέτη πυροπροστασίας, σύμφωνα με τα καθοριζόμενα στην παρούσα για την έκδοση πιστοποιητικού. Στις περιπτώσεις αυτές, εφόσον τα μέτρα και μέσα πυροπροστασίας που έχουν ληφθεί βάσει των προϊσχυουσών Διατάξεων, δεν είναι σύμφωνα με τα προβλεπόμενα στην παρούσα απόφαση, η Πυροσβεστική Υπηρεσία υποχρεούται να χορηγεί προσωρινή βεβαίωση πυροπροστασίας, στην οποία θα αναγράφονται όλα τα πρόσθετα μέτρα και μέσα πυροπροστασίας καθώς το χρονικό διάστημα μέσα στο οποίο πρέπει να ληφθούν. Το χρονικό αυτό διάστημα δεν μπορεί να υπερβαίνει το ένα (1) έτος. Στις περιπτώσεις αυτές και εφόσον υφίσταται θέμα ανανέωσης της άδειας λειτουργίας της εγκατάστασης, η αρμοδία Υπηρεσία θα προβαίνει στην ανανέωση της σχετικής άδειας λειτουργίας με τον όρο ότι μέσα στο χρονικό διάστημα που καθορίζεται στην βεβαίωση της Π.Υ. η ενδιαφερομένη επιχείρηση θα προσκομίσει οριστικό πιστοποιητικό πυροπροστασίας. 6.΄Οταν ζητείται από τους ενδιαφερομένους χορήγηση άδειας λειτουργίας χωρίς να έχει χορηγηθεί άδεια εγκατάστασης, θα υποβάλονται στην αρμοδία για την έκδοση της άδειας Υπηρεσία, τόσο η μελέτη όσο και το πιστοποιητικό πυροπροστασίας που αναφέρονται στις παρ. 1 και 3 του παρόντος άρθρου. 13.Β.η.7 Πυρασφάλεια Επιχειρήσεων και Αποθηκών Άρθρ.4.-1.Η Πυροσβεστική Υπηρεσία μπορεί να ενεργεί οποτεδήποτε επιθεωρήσεις στις εγκαταστάσεις που υπάγονται στις διατάξεις της απόφασης αυτής, προκειμένου να διαπιστώσει αν τηρούνται τα προβλεπόμενα, από την εγκεκριμένη μελέτη και τις διατάξεις της απόφασης αυτής μέτρα και μέσα πυροπροστασίας. 2.Σε περίπτωση που διαπιστωθούν από την Πυροσβεστική Υπηρεσία παραβάσεις ή παραλείψεις των μέτρων και μέσων πυροπροστασίας η Υπηρεσία ενημερώνει εγγράφως την αρμοδία για την χορήγηση της άδειας λειτουργίας Υπηρεσία του Υπουργείου Βιομηχανίας, Ενέργειας και Τεχνολογίας. Άρθρ.5.-1.Στην παρούσα απόφαση προσαρτώνται και αποτελούν αναπόσπαστο τμήμα τα εξής παραρτήματα: Παράρτημα Ι:Ταξινόμηση–Αποστάσεις ασφαλείας. Παράρτημα ΙΙ:Κατάταξη των εγκαταστάσεων ανάμειξης–συσκευασίας και αποθήκευσης λιπαντικών ελαίων και λιπών σε κατηγορίες από άποψη κινδύνου πυρκαγιάς. Παράρτημα ΙΙΙ:Μέτρα και μέσα πυροπροστασίας που πρέπει να λαμβάνονται για κάθε κατηγορία εγκαταστάσεων από τις αναφερόμενες στο Παράρτημα ΙΙ. Άρθρ.6.-Οι κάτοχοι εγκαταστάσεων ανάμειξης, συσκευασίας και αποθήκευσης λιπαντικών ελαίων και λιπών, που βρίσκονται στον ευρύτερο χώρο των εγκαταστάσεων αποθήκευσης υγρών καυσίμων των εταιρειών εμπορίας πετρελαιοειδών, θα συντάσσουν ενιαία μελέτη πυροπροστασίας και θα εκδίδεται ενιαίο πιστοποιητικό πυροπροστασίας για το σύνολο των εγκαταστάσεων, αφού ληφθούν όλα τα μέτρα και μέσα πυροπροστασίας που προβλέπονται αντιστοίχως από την παρούσα και από την απόφ. Π7086/Φ5.2/88 (ΦΕΚ 550/τ.Β΄/3.8.1988). ΄Αρθρ.7.-1.Από την έναρξη ισχύος της παρούσας καταργούνται οι διατάξεις: α.Του Π.Δ. 460/76 «περί λήψεως μέτρων πυρασφαλείας υπό βιομηχανικών επιχειρήσεων και αποθηκών» (ΦΕΚ 170/τ.Α/1976) και η 17483/282/78 (ΦΕΚ 296/τ.Β΄/1978) και 17484/282/78 (ΦΕΚ 283/τ.Β΄/1979) Αποφάσεις του Υπουργού Βιομηχανίας και Ενεργείας, κατά το μέρος που αναφέρονται στα θέματα που ρυθμίζονται με την παρούσα. β.Το Κεφάλαιο ΙΙΙ Βιομηχανίες–Βιοτεχνίες μικρού κινδύνου Βα ΚΑ 32 ΠΕΤΡΕΛΑΙΟΥ ΚΑΙ ΑΝΘΡΑΚΑ: «Εμφιάλωση και συσκευασία λιπαντικών ελαίων και λιπών» του παραρτήματος Ι, της 7755/160/88 (ΦΕΚ 241 τ.Β΄) απόφασης «Λήψης μέτρων πυροπροστασίας στις Βιομηχανικές–Βιοτεχνικές εγκαταστάσεις και αποθήκες αυτών, καθώς και αποθήκες ευφλέκτων και εκρηκτικών υλών» καθώς και κάθε άλλη διάταξη που αναφέρεται σε θέματα που ρυθμίζονται με την παρούσα. 2.Η απόφαση αυτή να δημοσιευθεί στην Εφημερίδα της Κυβερνήσεως.  (Ακολουθούν Παραρτήματα) 